Posledná súťaž v tomto kalendárnom roku. Zapojte sa a vyhrajte darček.
V decembrovom vydaní Stromáčika nájdete rozprávku o muflónovi, k nej veselé rýmovačky, návod na výrobu seizmografu, model vrstiev Zeme, vianočnú hru a mnoho ďalšieho. Vyskúšali ste niektorý z našich návodov? Preskúmali ste bankovky? Alebo ste sa zaujímali o zemetrasenia a pohyby našej zemegule? Ukážte nám, ako sa vám darilo, kde a s kým ste naše aktivity realizovali. Rovnako privítame fotky, videá a dokumentáciu o tom, ako ste si vyrobili nášho Stromáčika, z látky, kameňov, prírodného materiálu alebo z niečoho zaujímavého. Zapojte sa do súťaže pre všetkých, pretože sa nielen super zabavíte, ale máte aj veľkú šancu vyhrať tento raz s vianočnou náladou až tri nádherné knihy od autorky Silvie Roncagliovej Mne na tom záleží!
Knihy do súťaže venoval nm portál, ktorému touto cestou veľmi pekne ďakujeme.
Do fotosúťaže v tomto mesiaci sa môžete prihlásiť aj s inými aktivitami, ktorými ste sa inšpirovali z našej webovej stránky. Napríklad si vyrobte vianočné dekorácie alebo zistite, čo všetko viete o muflónovi v našom kvíze. Ďalšou možnosťou zapojiť sa je ukázať nám, ako pracujete s tvorivými zošitmi, Dokresľovačkami, Kamienkovou čítankou, či Kľúčmi na určovanie rastlín a živočíchov.
Tešíme sa na vaše skvelé fotky. Fotografie s krátkym popisom, prosíme nahrať na našu stránku do 31.12. 2021 do sekcie Súťaže. Troch z vás vyberieme a odmeníme.
Decembrová fotosúťaž je otvorená aj pre nečlenov, ktorí môžu na nahratie fofografií využiť bezplatný registračný formulár.